L-ex-mexxej tal-partit ċentru-xellugi fl-Italja, Pier Luigi Bersani, operawh b’urġenza wara li tatu emoroġija ċelebrali – inqas minn sena minn meta rriżenja bħala segretarju tal-Partit Demokratiku wara taqlib fil-partit u telfa fl-elezzjoni. Huwa rrapurtat li jinsab f’qagħda stabbli u t-tobba qalu li t-48 siegħa li ġejjin huma kruċjali. Kienu ħafna, anke rivali tiegħu, kemm fl-Italja kif ukoll barra l-pajjiż li wrew simpatija u appoġġ.